ಹವ್ಯಾಸಿ ಮತ್ತು ವೃತ್ತಿಪರ ಆಟಗಾರರ ನಡುವಿನ ಭೇದವನ್ನು FIBA ೧೯೮೯ರಲ್ಲಿ ಬಿಟ್ಟುಬಿಟ್ಟಿತು ಹಾಗೂ ೧೯೯೨ರಲ್ಲಿ ವೃತ್ತಿಪರ ಆಟಗಾರರು ಮೊದಲ ಬಾರಿಗೆ ಒಲಿಂಪಿಕ್ ಪಂದ್ಯಾವಳಿಯಲ್ಲಿ ಆಡಿದರು. ಅಮೇರಿಕಾ ಸಂಯುಕ್ತ ಸಂಸ್ಥಾನದ ಪ್ರಾಬಲ್ಯ ಅವರ ಕನಸಿನ ತಂಡದ ಪರಿಚಯದೊಂದಿಗೆ ಮುಂದುವರಿಯಿತು. ಆದರೆ ಇತರೆಡೆಯೂ ಆಟದ ಅಭಿವೃದ್ದಿಗಾಗಿ ಯೋಜನೆಗಳನ್ನು ಹಮ್ಮಿಕೊಂಡದ್ದರಿಂದ ಇತರ ರಾಷ್ಟ್ರದ ತಂಡಗಳು ಅಮೇರಿಕಾ ಸಂಯುಕ್ತ ಸಂಸ್ಥಾನವನ್ನು ಹಿಂದಿಕ್ಕಲು ಪ್ರಾರಂಭಿಸಿದವು. ಸಂಪೂರ್ಣವಾಗಿ NBA ಆಟಗಾರರಿಂದ ರಚನೆಯಾದ ತಂಡ ಇಂಡಿಯನ್‌ಪೋಲಿಸ್‌ನಲ್ಲಿ ನಡೆದ ೨೦೦೨ ವಿಶ್ವ ಚಾಂಪಿಯನ್‌ನಲ್ಲಿ ಆರನೇ ಸ್ಥಾನ ಪಡೆದುಕೊಂಡಿತು. ಇದಕ್ಕಿಂತ ಮೊದಲಿನ ಸ್ಥಾನಗಳಲ್ಲಿದ್ದವು - ಯುಗೋಸ್ಲಾವಿಯ, ಅರ್ಜೆಂಟೈನಾ, ಜರ್ಮನಿ, ನ್ಯೂಜಿಲ್ಯಾಂಡ್ ಮತ್ತು ಸ್ಪೇನ್. 2004 ಅಥೆನ್ಸ್ ಒಲಿಂಪಿಕ್ಸ್‌ನಲ್ಲಿ ಅಮೇರಿಕಾ ಸಂಯುಕ್ತ ಸಂಸ್ಥಾನವು ವೃತ್ತಿಪರ ಆಟಗಾರರನ್ನು ಬಳಸಿ ಮೊದಲ ಬಾರಿಗೆ ಒಲಿಂಪಿಕ್‌ನಲ್ಲಿ ಸೋಲು ಕಂಡಿತು, ಆರಂಭದಲ್ಲೇ ಪ್ಯುರ್ಟೊ ರಿಕೊ (೧೯-ಅಂಕ ಕಳೆದುಕೊಂಡು) ಮತ್ತು ಲಿತ್ವೇನಿಯದೊಂದಿಗೆ ಸೋತು, ಸೆಮಿಫೈನಲ್‌ನಲ್ಲಿ ಅರ್ಜೆಂಟೈನಾದ ಎದುರಿಗೆ ಸೋಲುಂಡು ಹೊರಹಾಕಲ್ಪಟ್ಟಿತು. ಇದು ಅಂತಿಮವಾಗಿ ಲಿತ್ವೇನಿಯಾವನ್ನು ಸೋಲಿಸಿ ಕಂಚಿನ ಪದಕವನ್ನು ಗೆದ್ದುಕೊಂಡು, ಅರ್ಜೆಂಟೈನಾ ಮತ್ತು ಇಟಲಿಯ ನಂತರದ ಸ್ಥಾನ ಪಡೆದುಕೊಂಡಿತು. ೨೦೦೬ರಲ್ಲಿ ಜಪಾನ್‌ನಲ್ಲಿ ನಡೆದ ವಿಶ್ವ ಚಾಂಪಿಯನ್‌ಶಿಪ್‌ನಲ್ಲಿ ಅಮೇರಿಕಾ ಸಂಯುಕ್ತ ಸಂಸ್ಥಾನ ಸೆಮಿಫೈನಲ್‌ವರೆಗೆ ಮುಂದುವರೆಯಿತು, ಆದರೆ ಗ್ರೀಸ್‌ ವಿರುದ್ಧ ೧೦೧-೯೫ರಿಂದ ಸೋತಿತು. ಕಂಚಿನ ಪದಕಕ್ಕಾಗಿ ನಡೆದ ಪಂದ್ಯದಲ್ಲಿ ಅಮೇರಿಕಾ ತಂಡ ಅರ್ಜೆಂಟೈನಾವನ್ನು ಸೋಲಿಸಿ, ಗ್ರೀಸ್ ಮತ್ತು ಸ್ಪೈನ್‌ನ ನಂತರದ ಮೂರನೇ ಸ್ಥಾನಕ್ಕೆ ತೃಪ್ತಿಪಟ್ಟುಕೊಂಡಿತು. 

ಹಠಾತ್ ಜನಪ್ರಿಯತೆ
ಐತಿಹಾಸಿಕ ಪೂರ್ವಚರಿತ್ರೆ
ಒಲಿಂಪಿಕ್ಸ್‌ನಲ್ಲಿ ಪರವಾದಗಳು
ಸ್ಥಾನಗಳು ಮತ್ತು ರಚನೆಗಳು